**DIRECȚIA GENERALĂ EVALUARE IMPACT, CONTROLUL POLUĂRII ȘI SCHIMBĂRI CLIMATICE**

**Serviciul Calitate Aer**

Nr. DGEICPSC/125600/20.03.2024

**APROB**

**DIRECTOR GENERAL**

**Dorina MOCANU**

**REFERAT DE APROBARE**

Ținând seama de prevederile art. 91 alin. (1) din *Legea nr. 121/2019 privind evaluarea şi gestionarea zgomotului ambiant, cu modificările și completările ulterioare* și ale art. 4 din *Ordinul nr. 1345/2020 privind aprobarea comisiilor de evaluare a hărţilor strategice de zgomot de la nivelul autorităţilor pentru protecţia mediului şi a Regulamentului de funcţionare şi organizare a acestora*, precum și de faptul că anexa nr. 7 din *Legea nr. 121/2019 cu modificările și completările ulterioare* a fost modificată prin *Legea nr. 181/2022 pentru modificarea şi completarea Legii nr. 121/2019 privind evaluarea şi gestionarea zgomotului ambiant*, este necesară actualizarea anexei nr. 1 din Ordinul nr. 1345/2020 prin introducerea a cinci noi poziții la sfârșitul acestei anexe, aferente celor cinci comisii de evaluare a hărților strategice de zgomot de la nivelul agențiilor pentru protecția mediului Vaslui, Mehedinți, Neamț, Vâlcea și Suceava.

Luând în considerare prevederile Hotărârii Guvernului nr.43/2020 privind organizarea și funcționarea Ministerului Mediului, Apelor și Pădurilor, cu modificările și completările ulterioare, a fost elaborat proiectul de Ordin al Ministrului Mediului, Apelor și Pădurilor privind completarea Ordinului nr. 1345/2020 privind aprobarea comisiilor de evaluare a hărţilor strategice de zgomot de la nivelul autorităţilor pentru protecţia mediului şi a Regulamentului de funcţionare şi organizare a acestora, pe care îl prezentăm anexat și îl supunem aprobării dumneavoastră.

Avizat: DIRECTOR GENERAL ADJUNCT, Lăcrămioara CHIOARU

ȘEF SERVICIU, Valentina NISTOR

Elaborat: Victor Minchevici, consilier superior